als_Latn dik_Latn ron_Latn
Prof. ass. dr.sc. Xhevdet Thaqi
Profesor asistent i Fakultetit të Edukimit,
Universiteti i Prishtinës
Prof.ass. Dr.sc. Xhevdet Thaqi, është i lindur më 15.09.1962 në Muçivërcë të Komenicës, ku filloi shkollimin fillor për të vazhduar Gjimnazin Matematikor në Prishtinë të cilin e mabaroi me sukses të shkëlqyeshëm në v. 1981. Në të njejtin vit regjistrohet në FSHMN dega e matematikës në UP në të cilin diplomon më 1986. Studimet e magjistraturës në drejtimin Gjeometri pran FSHMN i pëefundon me sukses të shkëlqyeshëm me mbrojtjen publike të temës së magjistraturës “Gjeneralizimi i teoremave të Dezargut” në vitin 1998 nën drejtimin e prof.Dr. Ejup Hamiti. Gjat punimit të temës së magjistraturës dhe pas mbrojtjes publike të saj fillon edhe bashkëpunimi me matematikanë të njohura si Vladimir Volenec (Universiteti i Zagrebit), Emil Molnar (Universiteti Teknik i Budapestit) Judit Cofman (Erlangen-Gjermani), etj.
Pas magjistraturës, inkuadrohet fillimisht si ligjërues në SHLP “Skënderbeu” Gjilan, ku jep kontribut në mbajtjen me sukses të ligjëratave, në përgatitjen e teksteve për studentë, në publikimin e punimeve në revista lokale mbi arsimin matematik, në realizimin e projekteve ndërkombëtare të ndërlidhura me arsimin në Kosovë (si Projekti i bashkëpunimit të IJLV Catalunya-Universiteti i Prishtinës), në realizimin e vizitave studimore disa mujore në vende të ndryshme jasht Kosovës (Poloni, Spanjë) etj. Kështu, me përkrahjen e Universitetit të Prishtinës dhe Institutit IJLV- Barcelonë, nga viti 2003 vazhdon studimet e doktoraturës në Departamentin e Shkencave Experimentale dhe Matematikës të Universitetit të Barcelonës (Spanjë). Gjat qëndrimit në DCEM të UB, merr pjesë active në projekte të ndryshme hulumtuese shkencore lidhur me problematikën e didaktikës së matematikës, duke marrë pjesë edhe në kongrese të nivelit të lartë si Cerme 4 (s.Feliu de Guixols: http//cerme4.crm.es), ICME10 (Copenhagen, Danimarkë: http//www.icme10.dk) në të cilat prezenton rezultate të shënuara të hulumtimeve shkencore.
Në vitin 2005 mbaron me sukses të shkëlqyeshëm Studimet e Avansuara Postdiplomike (DEA) në fushën e Didaktikës së Matematikës, ndërsa nga viti 2006, angazhohet në mbajtjen e ligjaratave si professor hulumtues në Fakultetin e Formimit të Profesorëve të UB, për lëndën e Didaktikës së matematikës. Gjat kësaj periudhe aktiviteti i prof. Xhevdet Thaqi fokusohet në problematikën e përgatitjes së mësimdhënësve të matematikës, me theks në problemet e të kuptuarit dhe të spjeguarit të gjeometrisë, gjegjësisht relacionit ndërmjet transformimeve gjeometrike dhe gjeometrisë duke identifikuar rezultate të reja në këtë fushë. Rezultatet e arritura publikohen në një varg të revistave të ndryshme ndërkombëtare dhe kongrese dhe konferenca të niveleve evropiane dhe botërore (CERME6: http://www.inrp.fr/ publications/edition-electronique/cerme6/wg10-thaqi.pdf, ESI-2007), etj.
Si rezultat i një pune të gjatë hulumtuese shkencore në kuadër të projektit “Aprender a enseñar las rtransformaciones geometricas” në mars të v. 2009, me sukses shkëlqyeshëm cum laude, mbron publikisht tezën e doktoratës në Fakultetin e Formimit të Profesorëve të Univerzitetit të Barcelonës.
Në vitin 2010 kthehet në Fakultetin e Edukimit të Univerzitetit të Prishtinës dhe zgjidhet prof.asistent për lëndët Gjeometri Elementare dhe Analizë matematike.
Është anëtar i rregulltë:
FEEMC - Federació d'Entitats per l'Enseyament de les Matemàtiques a Catalunya.
ERME - European Society for Research in Mathematics Education
DIVERSIMAT-Grup de recerca i innovació en educació Matemàtica en l'atenció de tot alumnat, DCEM, Universiteti i Barcelonës
Aktualisht është edhe koordinator për zhvillim akademik në Fakultetin e Edukimit të UP.
ltz_Latn als_Latn als_Latn als_Latn als_Latn als_Latn als_Latn als_Latn als_Latn cat_Latn eng_Latn cat_Latn als_Latn